Tenerifo

Tenerifo () estas la plej granda el la Kanariaj insuloj. Ĝia ĉefurbo Santa Cruz de Tenerife estas samtempe la ĉefurbo de la hispana Provinco Sankta Kruco de Tenerifo.

La insulo havas areon de 2034 km² kaj loĝantaron de 800.000.
Ĝia plej grava ekonomia branĉo estas turismo.

Krom la ĉefurbo, aliaj gravaj urboj estas La Laguna (kun grava universitato), Candelaria, Adeje kaj Puerto de la Cruz.

La monto Teide altas 3718 metrojn kaj estas la plej alta monto ne nur de la insularo, sed de tuta Hispanio. Ĝi estas vulkano, sed nun normale ne aktiva. Ĝi kun la ĉirkaŭa regiono formas Nacian Parkon.

En 1977 en flughaveno Los Rodeos okazis la aviadila akcidento kun plej multe da viktimoj, kiam du pasaĝeraj aviadiloj koliziis surgrunde.

 Municipoj 
Tenerifo estas dividita en 31 municipojn, kies plej orienta estas la ĉefurbo Santa Cruz. Ĉiuj municipoj havas marbordon, escepte de tri:
 Tegueste kiu estas tute ĉirkaŭata de La Laguna.
 El Tanque estas disigita de la norda bordo per mallarĝa strio, kiu apartenas al Garachico.
 Vilaflor situas inter kvin municipoj.

eta|maldekstre|Municipoj.
eta|Flago de la Insulo Tenerife.
La municipojn oni dividas en tri zonojn, kiujn montras la mapo:
 La metropola zono konsistas el la kvar orientaj municipoj ĉe la ĉefurbo.
 La norda zono konsistas el 14 municipoj, kiuj enhavas parton de la norda bordo de la insulo, kaj aldone municipo El Tanque.
 La suda zono konsistas el 11 municipoj el kiuj la plej suda estas Arona, kiuj enhavas parton de la sud-orienta aŭ de la sud-okcidenta bordo, kaj aldone municipo Vilaflor

La Orotava situas je la norda zono, tamen al ĝi apartenas la centra parto de la insulo ampleksanta la Nacian Parkon de Teide, kiu estas vulkana kaldero en la supro de la insulo. La Haveno de Los Cristianos aŭ en hispana Puerto de Los Cristianos estas haveno de la Atlantiko situa en la urbo Los Cristianos, en la municipo Arona.

Jen la listo de municipoj ordigitaj alfabetorde:

 Adeje Granadilla de Abona Puerto de la CruzArafoGuía de IsoraSan Cristóbal de La LagunaAricoGüímarSan Juan de la RamblaAronaIcod de los VinosSan Miguel de AbonaBuenavista del NorteLa GuanchaSanta Cruz de TenerifeCandelariaLa Matanza de AcentejoSanta ÚrsulaEl RosarioLa OrotavaSantiago del TeideEl SauzalLa Victoria de AcentejoTacoronteEl TanqueLos RealejosTeguesteFasniaLos SilosVilaflor de ChasnaGarachico

 Faŭno kaj flaŭro 
eta|Situo.
eta|250ra|dekstra|Teide.
La insulo situas en la ekoregiono de la kanariaj sekaj duonarbaroj kaj arbaroj. La insulo Tenerifo havas gravan ekologian diversecon, spite sian malgrandon; ĝia kruta tereno ebligas modifon de la ĝenerala klimato, rezulte en granda vario de mikroklimatoj, kaj sekve ankaŭ de naturaj habitatoj por diversaj vegetaĵaroj (1 400 specoj de plantoj), inter kiuj elstaras nombraj insularaj endemioj (200) kaj eĉ insulaj endemioj (140).«Cabildo de Tenerife (Flora y Fauna: introducción)». Arkivita el originalo la 7an de marto 2008. Konsultita la 25an de julio 2023.​

Tenerifo estas hejmo de 56 specioj de birdoj, 13 de surteraj mamuloj, 5 de reptilioj, kelkaj miloj da senvertebruloj, 2 de amfibioj kaj 400 de fiŝoj, krom kelkaj specioj de martestudoj kaj cetacoj.«Cabildo de Tenerife (Flora y Fauna: introducción)». Arkivita el la originalo la 7an de marto 2008. Konsultita la 26an de julio 2023. ​ Antaŭ la alveno de homoj, en Kanarioj kaj aparte en Tenerifo, vivis prahistoriaj endemiaj animaloj, jam formortintaj majoritate. Tiuj estis multe pli grandaj ol similaj samspecaj bestoj, kio nomiĝas "insula gigantismo". Inter ili menciindas lacerto Gallotia goliath, rato Canariomys bravoi, testudego Centrochelys burchardi ktp. Endemioj de Kanarioj, ekzistantaj en Tenerifo estas la turkiskolombo (Columba bollii), la laŭrkolombo (Columba junoniae) kaj aliaj.

 Demografio 
Tenerifo estas la plej loĝata insulo de Kanarioj kaj Hispanio,Isla de Tenerife Alirita la 27an de julio 2023.​ rezulte de la kreskiĝo de la naskindico kaj de la granda enmigrado de eksterlandanoj dum la 2010-aj jaroj (200 000 enmigrantoj loĝas en Tenerifo).«Evolución demográfica histórica en Canarias.». Arkivita el originalo la 23an de februaro 2014. ​ La insulo estis hejmo je 1a de januaro 2022 laŭ INE totalon de 931 646 censitaj loĝantoj.«Real Decreto 1037/2022, de 20 de diciembre, por el que se declaran oficiales las cifras de población resultantes de la revisión del Padrón municipal referidas al 1 de enero de 2022.». BOE 21a de decembro 2022. Alirita la 27an de julio 2023. ​

Komence de la 20-a jarcento estis ĉirkaŭ 137 000 loĝantoj; en 2022 estis 931 646 censitaj loĝantoj kaj plej verŝajne enkalkulante la censitajn alvenintojn oni alproksimiĝas al unu miliono da personoj.

 Vidindaĵoj 
 Nacia Parko de Teide
 Piramidoj de Güímar
 Amaro Pargo

 Servoj 
 Observatorio de Tejdo

 Vidu ankaŭ 
 Club Deportivo Tenerife
 Tramtransporto en Tenerifo
 Eruptoj en Tenerifo
 Virgulino de la Kandeloj
 Guanĉoj
 Los Cristianos
 Municipoj de provinco Sankta Kruco de Tenerifo

 Referencoj 

 Eksteraj ligiloj 




Kategorio:Vulkaninsuloj